stanford-oval/wikipedia huggingface dataset:
Deborah Birx
Aiheesta muualla

Kuvia tai muita tiedostoja aiheesta Deborah Birx Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat
Kaustinen Folk Music Festival

Festivaalit 1970- ja 1980-lukujen vaihteessa
Soittosali ennen vuotta 2013
Pelimannitalo
Kaustinen Folk Music Festival (Kaustisen kansanmusiikkijuhlat) on vuosittain heinäkuussa Kaustisella järjestettävä Pohjoismaiden suurin kansanmusiikki- ja -tanssifestivaali. Festivaali järjestettiin ensimmäisen kerran vuonna 1968. Festivaalin järjestää Pro Kaustinen ry.
Kaustisen juhlat kuuluu Finland Festivals -tapahtumiin ja kansainväliseen CIOFF-festivaalien ketjuun. Kaustisen kanssa samoihin aikoihin alkunsa sai useita muita musiikkijuhlia kuten Pori Jazz (1966), Savonlinnan oopperajuhlat (1967), Kuhmon kamarimusiikki (1970) ja Ruisrock (1970).
Esiintyjät

Kaustisen kansanmusiikkijuhlilla ovat esiintyneet käytännössä kaikki suomalaisen kansanmusiikin ja -tanssin tunnetuimmat artistit ja ryhmät. Kaustisen omia nimekkäitä esiintyjiä ovat olleet esimerkiksi Konsta Jylhä, Kaustisen Purppuripelimannit, JPP, Tallari, Aili Järvelä, Hääkuoro ja Ottoset.
Festivaalien esiintyjinä on nykyisin ollut myös suomalaisia populaarimusiikin tähtiä kuten Leningrad Cowboys, Jari Sillanpää, Eppu Normaali, Katri Helena ja Hector. Tapahtumaa arvosteltiin aikoinaan sen muuttumisesta yhä kaupallisempaan suuntaan, mutta järjestäjätaho on sittemmin palauttanut juhlat perustarkoituksensa äärelle. Tästä onnistumisen merkkinä on se, että pelimannien määrä on kasvanut juhlilla vuosi vuodelta. Ohjelmistoon kuuluu myös kaustislaista ohjelmaa, sillä Kaustinen Folk Music Festival on tehnyt vuosittain kävijätutkimuksen ja sen tulokset ovat osoittaneet, että yleisö haluaa tulla katsomaan ja kuuntelemaan nimenomaan kaustislaista ohjelmaa.
Vuosittain juhlilla nimetään mestaripelimanneja, Vuoden yhtye ja Juhlayhtyeet kotimaisten ansioituneiden kansanmuusikoiden keskuudesta. Vuonna 2023 juhlilla oli sen historian suurin esiintyjätarjonta.
Kävijämäärät

Ensimmäisenä vuonna 1968 festivaalin kävijätavoite oli 6 000 henkeä, mutta vieraita tuli yli kolminkertainen määrä. Nykyisin festivaali kestää seitsemän päivää, ja konserteissa kävijöiden yhteismäärä ylittää 100 000 henkeä. Koti- ja ulkomaisia esiintyjiä on vuosittain yli 3 000. Vuonna 2003 kävijöitä oli kaikkiaan 114 000 ja yhden päivän yleisöennätys 13 500 henkeä. Vuonna 2008 festivaali keräsi 117 000 kävijää.
Teemat

Festivaaleilla oli vuosittain vaihtuva maateema (2003 Kreikka, 2004 Monikulttuurinen Kanada, 2005 Unkari, 2006 Italia, 2007 Venäjä, 2008 Meksiko, 2009 Kiina). Erilliset maateemat on kuitenkin lopetettu.
Festivaaleilla on yhä vuosittain vaihtuva maakuntateema. Vuoden juhlille nimetään myös juhlien oma teema.
Festivaalin esiintymislavat ja -paikat

KPO-areena (festivaaliareena, entinen Keskipohjanmaa-areena), "Villen pipo" -nimisen katoksen alla oleva pyöreä pääareena, jonka katsomo jatkuu ympäröivän rinteen nurmikoille
Café Mondo, katoksen alla lavan ääressä oleva ravintola, iltaisin K-18, alaikäisille oma alue
Pelimannitalo, vanha hirsitalo mäen päällä
Iso tupa, vanhin sisäsali
Santerin kabinetti
Kahvio
Kaustisen yläkoulu
Soittosali, omistettu perinteiselle kansanmusiikille
Folk Shop
Kansallispukuklinikka
Tallennusstudio
Lastenteltta, lapsille suunnattu paikka, jonka pääesiintyjä on Tradilinnut
Kansantaiteenkeskus
Kaustinen-sali
Kansansoitinmuseo
Kansantaiteenkeskuksen aula
Kaustisen musiikkilukio
PH Nordgren -sali
Sopukka
Maunon makasiini
Juhlapiha
Pihalava ja tanssilava
Festivaalipuoti, myy juhlien omia tuotteita
Juhlapihan basaari
Marjaananvillen kaffila
Krenikka,
Wiljami
Kallioklubi, alkoholinkäytölle oma alue
Kalliokrouvi, K-18
Troka, K-18
Viinitupa, K-18
Puolimatka
Pelimannitori
Keskikievari
Myyntitori
Yhteislaulunuotio, nuotiopaikka, jossa kokoontuu yhteislaulun piirejä, ohjelmien ulkopuolella vapaa esiintymispaikka
Iltanuotio
Maitolaituri
Setori, peräkärry, joka on kiinnitetty Zetor-traktoriin, Pelimannitorin portin vieressä
Massikka, peräkärry, joka on kiinnitetty Massey Ferguson -traktoriin
Laulureki
Kaustisen kirkko
Kino
Festivaalit eri vuosina > Vuosi 2007

Vuonna 2007 Kaustisen kansanmusiikkijuhlat järjestettiin 7.–15. heinäkuuta, jolloin festivaali vietti 40-vuotisjuhliaan. Juhlavuoden kunniaksi festivaaliareenan vuonna 1988 rakennettu juhlakatos uusittiin. Kotimaisia esiintyjinä olivat muun muassa Lännen Jukka, Tuomari Nurmio, Katri Helena, Marco Bjurström ja Ella Kanninen, Seminaarimäen mieslaulajat, Samuli Edelmann, Sari Kaasinen, Hector sekä Yölintu. Ulkomaalaisia esiintyjiä tuli muun muassa Costa Ricasta, Etelä-Koreasta, Kuubasta, Skotlannista, Espanjasta, Kiinasta, Venäjältä ja Intiasta.
Festivaalit eri vuosina > Vuosi 2008

Vuonna 2008 Kaustisen kansanmusiikkijuhlat järjestettiin 12.–20. heinäkuuta. Maakuntateemana oli Kymenlaakso.
Festivaalit eri vuosina > Vuosi 2009

Vuonna 2009 Kaustisen kansanmusiikkijuhlat järjestettiin 11.–19. heinäkuuta. Juhlien ohjelmistoa muutettiin akustisemmaksi ja pelimannimusiikille annettiin aikaisempaa enemmän tilaa. Osanottajamäärä oli 97 000. Juhlat olivat taloudellisesti kannattavat. Kotimaisia esiintyjiä olivat muun muassa Maarit ja Sami Hurmerinta, Kimmo Pohjonen, Anssi Kela, Katriina Honkanen, Eero Raittinen, Tarja Merivirta ja Kari Tapio. Maakuntateemana oli Karjala ja maateemana Kiina.
Festivaalit eri vuosina > Vuosi 2010

Vuoden 2010 juhlat järjestettiin 12.–18. heinäkuuta 2010. Taloudellisista syistä juhlia oli supistettu yhdeksän päivän sijasta viikon mittaiseksi ja budjettia kiristetty kolmanneksella. Pääteemoina oli edelleen juurille paluu, kaustislainen musiikki ja Konsta Jylhän 100-vuotisjuhlavuosi. Kävijäpalaute on monena vuotena osoittanut kävijöiden haluavan nähdä juhlilla kaustislaista ohjelmaa sekä perinteisempää kansantanssia ja -musiikkia. Tärkeimpiä ulkomaisia esiintyjiä olivat espanjalainen flamencotanssija María José Franco, slovakialainen tanssiryhmä Sluk, yhdysvaltalainen muusikko Cedric Watson, skottilaisirlantilainen duo Ainslie & Henderson ja bulgarialainen Ivo Papazov yhtyeineen. Juhlayhye oli duo Elina Järvelä & Juha Virtanen. Kävijämäärä oli 84 000.
Festivaalit eri vuosina > Vuosi 2011

Vuoden 2011 juhlat järjestettiin 11.–17. heinäkuuta 2011. Juhlien ohjelmatuotanto siirtyi Pro Kaustisen hoidettavaksi. Vuoden yhtyeenä soitti ensimmäisen Konsta Jylhä -kilpailun v. 2010 voittanut Duo Markus Luomala & Anssi Salminen. Festivaalien yhteydessä järjestettiin suuri suomenruotsalaisten pelimannitapahtuma, spelmansstämman. Uudet workshopit olivat suosittuja. Ohjelmatuotannosta vastasi ensi kertaa Pro Kaustinen ry. Keskipohjanmaa-areenan katos uusittiin, koska ukkosmyrskyyn liittynyt syöksyvirtaus repi katoksen rikki edellisen vuoden juhlien jälkeen, jolloin se oli vielä paikallaan. Vakuutus korvasi katoksen.
Festivaalit eri vuosina > Vuosi 2012

Vuoden 2012 juhlat järjestettiin 9.–15. heinäkuuta 2012. Festivaali siirtyi Pro Kaustisen järjestettäväksi. Ohjelma oli skandinaavinen: Taalainmaalta saapui suuri pelimannijoukko sekä lasten ja nuorten Folkskandia III -tapahtuma oli festivaalien aikana. Skandinavian Fiddle Battlessa miteltiin Pohjoismaiden viuluherruudesta. Akustinen Iholla-konserttisarja jatkui, samoin workshopit.
Festivaalit eri vuosina > Vuosi 2013

Vuoden 2013 juhlat järjestettiin 8.–14. heinäkuuta 2013. Ensimmäiset ohjelmatiedot julkaistiin tammikuussa 2013.
Juhlaviikko palasi jälleen seitsenpäiväiseksi, ja Lasten Kaustinen muuttui koko viikon mittaiseksi. Maakuntateemana oli Satakunta.
Festivaalit eri vuosina > Vuosi 2014

Vuoden 2014 juhlat järjestettiin 7.–13. heinäkuuta 2014.
Festivaalit eri vuosina > Vuosi 2015

Vuoden 2015 juhlat järjestettiin 6.–12. heinäkuuta 2015.
Festivaalit eri vuosina > Vuosi 2016

Vuoden 2016 juhlat järjestettiin 11.–17. heinäkuuta 2016. Kävijämäärä oli 42 892.
Festivaalit eri vuosina > Vuosi 2017

Vuoden 2017 juhlat järjestettiin 10.–16. heinäkuuta 2017. Festivaali vietti 50-vuotisjuhliaan. Kävijämäärä oli 55 958.
Festivaalit eri vuosina > Vuosi 2018

Vuoden 2018 juhlat järjestettiin 9.–15. heinäkuuta 2018. Kävijämäärä oli 47 083.
Festivaalit eri vuosina > Vuosi 2019

Vuoden 2019 juhlat järjestettiin 8.–14. heinäkuuta 2019. Juhlien omana teemana oli rytmi ja maakuntateemana Savo. Kävijämäärä oli 46 300.
Festivaalit eri vuosina > Vuosi 2020

Vuoden 2020 juhlat oli määrä järjestää 13.–19. heinäkuuta 2020. 23. huhtikuuta Pro Kaustinen ry:n hallitus päätti kuitenkin perua kesän festivaalit. Päätös perustui valtioneuvoston linjaukseen, jonka mukaan kaikki yli 500 hengen yleisötilaisuudet kiellettiin koronaviruspandemian vuoksi heinäkuun loppuun asti.
Verkkotapahtuma VirtuaaliKaustinen järjestettiin 13.–19. heinäkuuta. Ohjelma julkaistiin 30. kesäkuuta.
Juhlien oma teema oli leikki ja maakuntateema Kymenlaakso.
Festivaalit eri vuosina > Vuosi 2021

Kesän 2021 festivaali järjestettiin 12.–18. heinäkuuta 2021 hybriditapahtumana, johon kuului Kaustisella yleisötilaisuuksina järjestettyjä konsertteja sekä virtuaalisia konsertteja ja esityksiä.
Festivaalit eri vuosina > Vuosi 2022

Kesän 2022 festivaali järjestettiin 11.–17. heinäkuuta 2022. Juhlien teema oli yhteisöllisyys ("MUKANA!"), ja maakuntateema Karjala. Festivaalilla esiintyivät muiden muassa Ellinoora, Mari Boine, Vilma Jää ja Värttinä. Yhteensä esiintyjiä oli noin 4 500, kaukaisimmat Mauritiukselta ja Kolumbiasta.
Festivaaliin myytiin 16 830 lippua, ja kokonaiskävijämäärä oli 43 450.
Festivaalit eri vuosina > Vuosi 2023

56. festivaali järjestettiin 10.–16. heinäkuuta 2023. Festivaalin teema oli rauha ja maakuntateema Keski-Suomi. Festivaalilla esiintyivät muiden muassa Aili Järvelä, Arppa, Bill Hota, Laura Moisio, Muska, Samuli Putro ja Scandinavian Music Group. Ulkomaisia esiintyjiä olivat muun muassa skotlantilaiset Breabach ja Elephant Sessions sekä ukrainalainen Hudaki Village Band. Yhteensä esiintyjiä oli yli 5 000.
Festivaaliin myytiin 19 215 lippua, ja kokonaiskäyntimäärä oli 48 312.
Festivaalit eri vuosina > Vuosi 2024

57. festivaali järjestettiin 8.–14. heinäkuuta 2024. Festivaalin teema oli Kylässä ja maakuntateema Etelä-Pohjanmaa. Festivaalilla esiintyivät muiden muassa Antti Paalasen ranskalaisista ja pohjalaisista soittajista kokoama yhtye, Piirpauke, Ánnámáret, Club for Five, Viitasen Piia, Sväng ja Miljoonasade sekä suomalaisista musiikkilukioista koottu kansanmusiikkiorkesteri.
Festivaaliin myytiin 18 473 lippua, ja kokonaiskäyntimäärä oli 51 512.
Festivaalit eri vuosina > Vuosi 2025

58. festivaali järjestetään 7.–13. heinäkuuta 2025. Festivaalin teema on siirtolaisuus ja maakuntateema Häme.
Aiheesta muualla

Kaustinen Folk Music Festival
Kuvia tai muita tiedostoja aiheesta Kaustinen Folk Music Festival Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Suomi (KANTO)  Yhdysvallat 
Henkilöt:  Yle 
Muut:  MusicBrainz series 
Festivaalien pääareena 2007
Kaustisen kirkonkylää kansanmusiikkijuhlien 2007 aikaan
Keskipohjanmaa-areena vuonna 2019
Kansanlauluyhtye iLo Kaustisilla vuonna 2024
11. marraskuuta

11. marraskuuta on gregoriaanisen kalenterin mukaan vuoden 315. päivä (316. päivä karkausvuonna). Vuodesta on jäljellä 50 päivää.
Nimipäivät

suomalainen kalenteri: Panu
suomenruotsalainen kalenteri: Boris
ortodoksinen kalenteri: Viktor, Feodor, Heikki, Teo, Teppo, Teuvo
pohjoissaamenkielinen kalenteri: Bánnos, Báncu
vanhemmissa kalentereissa: Anja, Malte, Martinus, Martti, Martti [piispa]
Tapahtumia

1215 – Neljäs lateraanikonsiili kokoontui ja hyväksyi paavi Innocentius III:n kehotuksesta transsubstantiaatio-opin, jonka mukaan ehtoollisessa leipä ja viini todella muuttuvat Kristuksen ruumiiksi ja vereksi.
1417 – Martinus V valittiin paaviksi, mikä päätti katolisen kirkon suuren skisman.
1572 – Tanskalainen tähtitieteilijä Tyko Brahe havaitsi supernovan SN 1572 Kassiopeian tähtikuviossa.
1606 – Habsburgien ja Osmanien välinen Zsitvatorokin rauha päättää 15-vuotisen sodan
1675 – Gottfried Leibniz esitteli integraalilaskentaa ensimmäisen kerran selvittääkseen funktion y=f(x) rajoittaman pinta-alan.
1831 – Orjakapinaa johtanut Nat Turner hirtettiin Yhdysvalloissa.
1864 – Yhdysvaltojen sisällissota: Pohjoisvaltioiden kenraali William Tecumseh Sherman alkoi polttaa Atlantaa maan tasalle valmisteluna marssilleen etelään.
1880 – Australialainen lainsuojaton bushranger Ned Kelly hirtettiin melbournelaisessa vankilassa.
1889 – Washington hyväksyttiin Yhdysvaltain 42:nneksi osavaltioksi.
1918 – Ensimmäinen maailmansota päättyi: Saksa solmi aselevon ympärysvaltojen kanssa Compiègnen ulkopuolella olleessa junavaunussa Ranskassa.
1918 – Józef Piłsudski saapui Varsovaan ja otti haltuunsa Puolan ylimmän sotilasvallan.
1918 – Itävalta-Unkarin hallitsija, keisari Kaarle I luopui kruunusta.
1933 – Etelä-Dakotassa hyvin voimakas myrskytuuli vei mukanaan pintamultakerroksen maanviljelyksiltä.
1940 – Toinen maailmansota: Taranton meritaistelu. Ison-Britannian kuninkaallinen laivasto käynnisti Tarantossa Italian laivastoa vastaan maailman ensimmäisen lentotukialushyökkäyksen, jossa meritaisteluun osallistui toiselta sotijaosapuolelta pelkästään lentotukialuksen lentokoneita. Britannian voittoon päättyneen taistelun katsottiin päättäneen "isojen tykkien" aikakauden merisodankäynnissä ja aloittaneen laivaston ilmavoimien kauden.
1956 – Risto Ryti haudattiin.
1965 – Rhodesia (myöhemmin Zimbabwe) julistautui itsenäiseksi Ian Smithin johtaman valkoisen vähemmistöhallituksen johdolla.
1966 – Avaruustutkimus: Nasa laukaisi Gemini 12:n matkaan.
1975 – Angola itsenäistyi Portugalista.
1978 – Maumoon Abdul Gayoom seurasi Ibrahim Nasiria Malediivien presidenttinä. Hän oli virassa vuoteen 2008 saakka.
1986 – Sperry Rand ja Burroughs yhdistyivät ja muodostivat Unisysin, maailman toiseksi suurimman tietokonealan yrityksen.
1992 – Englannin kirkko hyväksyi naispappeuden (toteutui 1994).
1997 – Mary McAleese valittiin Irlannin kahdeksanneksi presidentiksi.
2000 – Kaprunissa Itävallassa sai 155 hiihtäjää ja lumilautailijaa surmansa kaapelivaunun sytyttyä tuleen alppitunnelissa.
2004 – Mahmud Abbas valittiin Palestiinan vapautusjärjestön (PLO) puheenjohtajaksi Jasser Arafatin kuoleman jälkeen.
2006 – PlayStation 3 -pelikonsoli julkaistiin Japanissa.
Kuolleita

1855 – Søren Kierkegaard, tanskalainen filosofi (s. 1813)
1880 – Ned Kelly, australialainen lainsuojaton (s. 1854 tai 1855)
1884 – Alfred Edmund Brehm, saksalainen luonnontutkija (s. 1829)
1917 – Liliuokalani, Havaijin kuningatar (s 1938)
1955 – Harry Cobby, australialainen hävittäjä-ässä ja kenraali (s. 1894)
1965 – Eino Heinonen, suomalainen yritystoiminnan ja kaupan piirissä toiminut henkilö (s. 1893)
1973 – Artturi Ilmari Virtanen, vuoden 1945 Nobelin kemianpalkinnon saanut suomalainen kemisti (s. 1895)
1976 – Alexander Calder, yhdysvaltalainen kuvanveistäjä (s. 1898)
1985 – Per-Eric Lindbergh, ruotsalainen jääkiekkomaalivahti (s. 1959)
1985 – Signe Yletyinen, suomalainen taidemaalari (s. 1900)
1988 – Yrjö Norta, suomalainen elokuvaohjaaja (s. 1904)
1990 – Stormie Jones, ensimmäinen, jolle tehtiin yhdistetty maksan- ja sydämensiirto (s. 1977)
1991 – Erkki Palolampi, suomalainen sosiaalijohtaja ja kirjailija (s. 1908)
2003 – Paul Janssen, belgialainen lääkäri (s. 1926). Hän oli Janssen Pharmaceuticalsin perustaja.
2004 – Jasser Arafat, vuoden 1994 Nobelin rauhanpalkinnon saanut Palestiinan presidentti (s. 1929)
2005 – Peter Drucker, itävaltalainen kirjailija (s. 1909)
2006 – Manninen, saksalais-suomalainen tiikeri (s. 1993)
2010 – Dino De Laurentiis, italialainen elokuvatuottaja (s. 1919)
2011 – Pekka Suhonen, suomalainen kriitikko ja kirjailija (s. 1938)
2013 – Domenico Bartolucci, italialainen säveltäjä, kuoronjohtaja ja kardinaali (s. 1917)
2013 – Heikki Värtsi, suomalainen balettitanssija (s. 1931)
2015 – Tapani Purola, suomalainen yhteiskuntatieteilijä ja professori (s. 1929)
2016 – Ilse Aichinger, itävaltalainen kirjailija (s. 1921)
2017 – Edward S. Herman, yhdysvaltalainen professori ja media-analyytikko (s. 1925)
2018 – Pirjo Mäki, suomalainen psykiatri, psykoterapeutti ja professori (s. 1962)
2019 – James Le Mesurier, brittiläinen sotilas ja Mayday Rescue -ryhmän perustaja (s. 1971)
2020 – Khalifa ibn Salman Al Khalifa, Bahrainin pääministeri (s. 1935)
2020 – Heikki Koskelo, suomalainen kenraaliluutnantti (s. 1935)
2020 – Sebastian Lybeck, suomenruotsalainen kirjailija (s. 1929)
2021 – Frederik Willem de Klerk, vuoden 1993 Nobelin rauhanpalkinnon saanut eteläafrikkalainen poliitikko, presidentti 1989–1994 (s. 1936)
2021 – Lee Maracle, kanadalainen kirjailija ja kriitikko (s. 1950)
2022 – John Aniston, kreikkalais-yhdysvaltalainen näyttelijä (s. 1933)
2022 – Gallagher, yhdysvaltalainen koomikko (s. 1946)
2022 – Sakari Kiuru, suomalainen Yleisradion pääjohtaja 1980–1989 (s. 1926)
2022 – Sven-Bertil Taube, ruotsalainen laulaja ja näyttelijä (s. 1934)
Juhlapäiviä

Angola: Itsenäisyyspäivä (1975).
Puola: Itsenäisyyspäivä (1918).
Saksa: karnevaalikausi alkaa (11.11. kello 11.11).
Katolinen kirkko: Pyhän Martinuksen juhla eli alkuperäinen martinpäivä Martinus Toursilaisen muistoksi.
Ensimmäisen maailmansodan päättymiseen liittyviä muistojuhlia:
Aselevon päivä eräissä Euroopan maissa. Juhlitaan ensimmäisen maailmansodan päättänyttä aseleposopimusta.
Brittiläinen kansainyhteisö: Remembrance Day. Vastaa aselevon päivää.
Yhdysvallat: Veteraanipäivä (Veterans Day, ennen vuotta 1954 nimellä Armistice Day, jolloin juhlittiin lähinnä ensimmäisen maailmansodan päättymistä). Yhdysvaltojen käymiin sotiin osallistuneiden elossa olevien veteraanien muistopäivä (toukokuussa juhlittava Memorial Day on kuolleiden sotilaiden muistopäivä).
Kiina: Singles' Day
Isänpäivä vuosina 2001, 2007, 2012 ja 2018.
| 0 | 1 | 2 |
| --- | --- | --- |
|  |   Lyhyt tiivistelmä päivästä 11. marraskuuta: |  |
:   Leonardo DiCaprio 1572 – Tanskalainen tähtitieteilijä Tyko Brahe havaitsi supernovan SN 1572 Kassiopeian tähtikuviossa.  1821 – Venäläinen kirjailija Fjodor Dostojevski syntyi.  1911 – Chileläinen taidemaalari Roberto Matta syntyi.  1918 – Ensimmäinen maailmansota päättyi: Saksa solmi ympärysvaltojen kanssa aselevon Compiègnen metsässä.  1974 – Yhdysvaltalainen näyttelijä Leonardo DiCaprio syntyi.  1992 – Englannin kirkko hyväksyi naispappeuden.  
Katso myös: kalenteri ~ 10. marraskuuta, 12. marraskuuta
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Brekspipratsoli

| --- | --- |


Brekspipratsoli
Systemaattinen (IUPAC) nimi
7-[4-[4-(1-bentsotiofeeni-4-yyli)piperatsiini-1-yyli]butoksi]kinolin-2(1H)-oni
Tunnisteet
CAS-numero: 913611-97-9
ATC-koodi: N05AX16
PubChem CID: 11978813
DrugBank: DB09128
Kemialliset tiedot
Kaava: C25H27N3O2S 
Moolimassa:  ?
SMILES: Etsi tietokannasta: eMolecules, PubChem
Synonyymit: OPC-34712
Farmakokineettiset tiedot
Hyötyosuus:  ?
Proteiinisitoutuminen: > 99 %
Metabolia: Hepaattinen   (CYP2D6, CYP3A4)
Puoliintumisaika: 91,4 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:  reseptivalmiste
Antotapa: oraalinen
Brekspipratsoli on kolmannen sukupolven antipsykootti, jota myydään muun muassa Suomessa nimellä Rxulti ja Amerikassa nimellä Rexulti. Sitä valmistaa lääkefirma Otsuka. Brekspipratsoli on aripipratsolin kaltainen D2-reseptorin osittaisagonisti. Monien muiden antipsykoottien tapaan, myös brekspipratsoli vaikuttaa myös muiden reseptorien toimintaan.   Brekspipratsolin määritelty vuorokausiannos (DDD) on 3 mg.
Camila Cabello

| Camila Cabello |
| --- | --- |
 Cabello MTV Video Music Awards-gaalassa vuonna 2018.
Henkilötiedot
Koko nimi:  Karla Camila Cabello Estrabao
Syntynyt: 3. maaliskuuta 1997 (ikä 27) Cojímar, Havanna, Kuuba
Ammatti:  laulaja-lauluntekijä
Muusikko
Taiteilijanimi:  Camila Cabello 
Laulukielet:  englanti, espanja
Aktiivisena:  2012–
Tyylilajit:  pop, R&B, latinomusiikki
Soittimet:  kitara 
Yhtyeet:  Fifth Harmony (2012–2016)
Levy-yhtiöt:  Epic Records Syco Music
 Nimikirjoitus
Aiheesta muualla
www.camilacabello.com
  [ Muokkaa Wikidatassa ] [ ohje ]  
Karla Camila Cabello Estrabao (s. 3. maaliskuuta 1997 Cojímar, Havanna, Kuuba) on amerikankuubalainen laulaja-lauluntekijä. Hän kuului tyttöyhtyeeseen Fifth Harmony, joka tuli tunnetuksi Yhdysvaltojen X Factor -ohjelman kautta. Erottuaan yhtyeestä joulukuussa 2016 Cabello alkoi työstää ensimmäistä sooloalbumiaan Camila, joka ilmestyi 12. tammikuuta 2018. Albumilta julkaistiin johtosinglenä ”Havana”, joka nousi listojen kärkeen useissa maissa, kuten Australiassa, Britanniassa ja Yhdysvalloissa.
Yhdysvaltalainen Time-lehti nimesi Cabellon vuonna 2016 yhdeksi vuoden vaikutusvaltaisimmista teini-ikäisistä.
Tausta

Cabello syntyi Kuubassa Havannan itäosassa sijaitsevassa Cojímarin kylässä Sinuhe Estrabaolle ja Alejandro Cabellolle. Hän on sukujuuriltaan meksikolais-kuubalainen. Cabellon ollessa pieni hänen perheensä asui vuorotellen Havannassa sekä Méxicossa, josta hänen isänsä on kotoisin. Perhe muutti Miamiin, Floridaan Cabellon ollessa viisivuotias. Hänellä on nuorempi sisko Sofia.
Cabello kävi Miami Palmetto High Schoolia, mutta jätti koulun kesken ensimmäisenä vuonna keskittyäkseen musiikkiuraansa. Hän on sittemmin saanut lukion päättötodistuksen.